"تورکیه ایله ایران آراسیندا دیالوق بؤلگه‌ده بیر چوخ پروبلئمین حلینده اؤنملی اهمیت داشیییر".
بونو جمهور باشقانی رجب طیب اردوغان تورکیه-ایران امکداش‌لیق شوراسی‌نین ویدئو کنفرانس فورماتیندا کئچیریلن توپلانتی‌سیندا بیلدیریب.
جمهور باشقانی اردوغان کووید-19 پاندمیسی‌نین چتین‌لیک‌لری آرا‌دان قالخدیقدا هر ایکی اؤلکه‌نین اوولکی سویه‌ده سیخ امکداش‌لیق ائدجگینه امین اولدوغونو وورغولاییب: "پاندمی‌نین ایلک مرحله‌سینده طبی لوازیمات‌لارلا ایرانین یانیندا اولدوغوموزو بیر داها ثبوت ائتدیک. تورکیه، ایران و بولگه ده کی دیگر اؤلکه‌لرله برابر هم رای‌لیک نوماییش ائتدیره‌رک پاندمی تهلوکه‌سینی بیرلیکده دفع ائدجگیمیزه اینانیرام، بو موباریزه‌دن داها گوجلو دؤولت‌لر اولا‌راق غلبه ایله چیخماغی آرزو ائدیرم."
جمهور باشقانی اردوغان دئییب کی، تورکیه-ایران امکداش‌لیق شوراسی‌نین نؤوبتی توپلانتی‌سیندا ایکی طرف‌لی و بولگه سل علاقه‌لر، اولوسلار آراسی موناسیبت‌لر سویه‌سینده آپاریلان موذاکیره‌لردن سونرا وئریلن قرارلارین ایکی اؤلکه آراسیندا موناسیبت‌لری داها دا سرعتلندیرجگینه اومید ائدیر.
قئید ائدک کی، تورکیه-ایران امکداش‌لیق شوراسی‌نین بوندان اوولکی توپلانتی‌سی 2018-جی ایلده آنکارادا کئچیریلیب.
